ขออนุญาตสอบถามค่ะ เนื่องจากแฟนเป็นผู้หญิง แล้วตอนนี้คบกันได้ 1 ปี แล้วค่ะแล้วเมื่อตอนคบกัน ช่วงแรกๆ แฟนได้ไปหาจิตเวชมา ปรากฎว่าบอกว่าแฟนเป็นโรคซึมเศร้า ได้สั่งยามาทาน 3 เดือน และเมื่อยาหมดให้ไปรับเพิ่มสรุปแฟนไปรับยาประมาณ 3 ครั้ง ปัญหามันมีอยู่ว่าเมื่อก่อนแฟนก็มีอารมณ์ทางเพศปกติแต่ช่วงหลังๆมา เขาเริ่มไม่มีอารมณ์เลย เรียกได้ว่า ไม่มีเล๊ยยย แล้วส่วนตัวเราเองเราก็ยังมีความรู้สึกปกติ พอเราจะมี แฟนก็ ง่วงบ้าง เหนื่อยบ้าง ดึกบ้าง สาเหตุมากมายแต่พอเราบอกเขาไปตรงๆว่าเขา มีอการหมดสมรรถภาพทางเพศเขาก็ปฎิเสธแต่บ้างครั้งเขาชอบมาแกล้งเราเหมือนแสดงอาการว่าต้องการ... แต่แล้วก็บอกว่าแกล้งซึ่งมันเป็นปัญหามากๆในตอนนี้ หนูเริ่มมีความรู้สึกงอน อ่อ แจ้งนิดนึงค่ะ ตอนนี้เขาหยุดยามาสักพักใหญ่ๆแล้ว คุณพอจะมีวิธีการแก้ไขบ้างไหมคะ ต้องทานยาหรือไปพบแพทย์ที่ไหนได้บ้างคะ
สวัสดีค่ะ การไม่มีอารมณ์ทางเพศในเพศหญิงอาจเกิดจาก1.สาเหตุทางกาย- คือร่างกายไม่ตอบสนองต่อการกระตุ้นทางเพศคือไม่มีเลือดมาคั่งที่อวัยวะเพศ ไม่มีน้ำหล่อลื่นจากช่องคลอด และไม่สามารถถึงจุดสุดยอดทางเพศได้อาจเกิดจากความเจ็บปวดขณะมีเพศสัมพันธ์จากน้ำหล่อลื่นที่น้อย อวัยวะเพศภายนอกมีบาดแผล มีภาวะหดเกร็งของช่องคลอด ช่องคลอดอักเสบหรือติดเชื้อ เยื่อบุโพรงมดลูกเจริญผิดที่ทำให้เจ็บเวลามีเพศสัมพันธ์ การขาดฮอร์โมนเพศหญิงในร่างกาย หรืออาจเกิดจากผลข้างเคียงจากการใช้ยาบางชนิดเช่นยาจิตเวชบางชนิดได้เช่นกัน2.สาเหตุทางจิตใจ - คือร่างกายสามารถมีเพศสัมพันธ์ได้ตามปกติแต่มีเรื่องของจิตใจเข้ามาเกี่ยวข้อง อาจเกิดจากประสบการณ์ทางเพศที่ไม่ดีในวัยเด็ก ความเครียด ความกังวล การมีทัศนคติต่อการมีเพศสัมพันธ์ในทางลบ ความรู้สึกผิดต่อการมีเพศสัมพันธ์ คือรู้สึกว่าการมีเพศสัมพันธ์เป็นบาปหรือเรื่องที่ควรหลีกเลี่ยงขั้นต้นแนะนำไปพบสูตินรีแพทย์ก่อนเพื่อตรวจว่าอวัยวะเพศและมดลูก รังไข่ปกติ สามารถมีเพศสัมพันธ์ได้ หากร่างกายปกติดี อาจจะต้องไปพูดคุยกับจิตแพทย์ที่จ่ายยามาเพื่อหาสาเหตุทางจิตใจว่าอะไรเป็นสาเหตุทำให้ไม่มีอารมณ์ทางเพศได้ เกี่ยวกับยาหรือไม่ ไม่ต้องกังวลไม่ต้องอายนะคะ แพทย์ผู้เชี่ยวชาญจะสามารถช่วยได้เบื้องต้น ถ้ามีสาเหตุที่รักษาได้จะได้รีบรักษาค่ะ